* módosításokkal egységes szerkezetbe foglalt -

ALAPÍTÓ OKIRAT

EVIKVÁR

ERZSÉBETVÁROSI

VAGYON- és INGATLANKEZELŐ VÁROSGONDNOKSÁGI

Korlátolt Felelősségű Társaság

Jelen 7 oldalból álló módosításokkal egységes szerkezetbe foglalt

Alapító Okiratot készítette és ellenjegyezte

……. ügyvéd

**Alapító Okirat**

* módosításokkal egységes szerkezetbe foglalva –

*amelyben alulírott Alapító a Polgári Törvénykönyvről szóló 2013. évi V. törvény (Ptk.) rendelkezéseinek és a Budapest Főváros VII. kerület Erzsébetváros Önkormányzata Képviselő-testületének ………….. (………….) számú határozata(i) alapján a korlátolt felelősségű társaság formájában működő és a Fővárosi Törvényszék Cégbírósága által már 01-09-974169 cégjegyzékszám alatt bejegyzett gazdasági társaság többször módosított Alapító Okiratát az alábbiak szerint foglalja módosításokkal egységes szerkezetbe.*

**I. fejezet**

**A társaság cégneve, székhelye, telephelye(i), e-mail elérhetősége**

1.1. A társaság cégneve: **EVIKVÁR Erzsébetvárosi Vagyon- és Ingatlankezelő Városgondnoksági Korlátolt Felelősségű Társaság**

A társaság rövidített cégneve: EVIKVÁR Kft.

1.2. A társaság székhelye: 1073 Budapest, Erzsébet krt. 6.

A társaság székhelye egyben a központi ügyintézés helye is.

1.3. A társaság telephelye(i): 1071 Budapest, Damjanich u. 12.

1.4. A cég e-mail elérhetősége: info@evikkft.hu

**II. fejezet**

**A társaság alapítója (tagja)**

Cégnév: **Budapest Főváros VII. kerület Erzsébetváros Önkormányzata**

Törzskönyvi azonosító száma: 735704

Székhely: 1073 Budapest, Erzsébet krt. 6.

Képviseletre jogosult neve: Vattamány Zsolt polgármester

Anyja születési neve: Kardos Ilona

Lakcím: 4400 Nyíregyháza, Liget u. 24.

**III. fejezet**

**A társaság tevékenységi köre(i)**

3.1. Főtevékenység:

6420 Vagyonkezelés (holding)

3.2. Egyéb tevékenységi kör(ök):

7022 Üzletviteli, egyéb vezetési tanácsadás

7010 Üzletvezetés

8110 Építményüzemeltetés

8291 Követelésbehajtás

8299 M.n.s. egyéb kiegészítő üzleti szolgáltatás

7021 PR, kommunikáció

7320 Piac-, közvélemény-kutatás

7490 M.n.s. egyéb szakmai, tudományos, műszaki tevékenység

7810 Munkaközvetítés

7820 Munkaerőkölcsönzés

7830 Egyéb emberierőforrás-ellátás, -gazdálkodás

6832 Ingatlankezelés

8211 Összetett adminisztratív szolgáltatás

3.3. A társaság ügyvezetése nem jogosult a tevékenységi körök módosítására.

**IV. fejezet**

**A társaság működésének időtartama, üzleti éve**

4.1. A társaság határozatlan időtartamra alakul.

4.2. A társaság üzleti éve azonos a naptári évvel.

**V. fejezet**

**A társaság törzstőkéje, rendelkezésre bocsátás ideje**

5. A társaság törzstőkéje

A társaság törzstőkéje *6.000.000.-Ft*, azaz *Hatmillió* forint, amely teljes egészében készpénzbetétből áll, amely a törzstőke 100 százaléka (100%).

*Az alapító a társaság alapításakor 5.000.000.-Ft-ot, azaz Ötmillió forintot a társaság rendelkezésére bocsátotta, a további 1.000.000.-Ft-ot, azaz Egymillió forintot legkésőbb 2014. december 23. napjáig fizeti be a Társaság számlájára.*

**VI. fejezet**

**Az alapító (tag) törzsbetétje**

Név: Budapest Főváros VII. kerület Erzsébetváros Önkormányzata.

Törzsbetét összege: *6.000.000.-Ft*, azaz *Hatmillió* forint, amely a törzstőke 100 százaléka (100%).

Törzsbetét összetétele: teljes egészében pénzbeli hozzájárulás.

**VII. fejezet**

**Üzletrész, átruházása, felosztása**

7.1. A társaság bejegyzését követően a tag jogait és a társaság vagyonából a tagot megillető hányadot az üzletrész testesíti meg. A tagnak csak egyetlen üzletrésze lehet.

7.2. Az egyszemélyes társaság a saját üzletrészét nem szerezheti meg.

**VIII. fejezet**

**A nyereség felosztása**

*8. A társaság a tag részére tagsági jogviszonyára tekintettel a társaságnak a felosztható és felosztani rendelt, a számviteli törvény szerint meghatározott tárgyévi adózott eredményéből, illetve a szabad eredménytartalékkal kiegészített tárgyévi adózott eredményéből osztalékfizetést teljesíthet.*

*A tag dönt az éves mérleg és beszámoló elfogadása után a nyereség felhasználásának módjáról és összegéről. Nem kerülhet sor osztalék kifizetésére, amennyiben a társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá, ha a kifizetés veszélyeztetné a társaság fizetőképességét.*

*Az osztalék az alapítót illeti meg. Osztalékra az az alapító (tag) jogosult, aki az osztalékfizetésre vonatkozó döntés időpontjában a társasággal szemben a tagsági jogok gyakorlására jogosult.*

*Az ügyvezető nem jogosult osztalékelőleg fizetéséről határozni.*

**IX. fejezet**

**Az alapítói határozat**

9.1.A társaságnál taggyűlés nem működik, a taggyűlés jogait az alapító gyakorolja.A taggyűlés hatáskörébe tartozó ügyekben az alapító *írásbeli* határozattal dönt, amelyről az ügyvezetőt írásban értesíteni köteles. *Az alapító határozata, döntése az ügyvezetővel való közléssel válik hatályossá.*

*Az alapító az ügyvezetőt bármikor írásban utasíthatja.* *Az alapító írásbeli utasítását az ügyvezető köteles végrehajtani.*

9.2. Az alapító kizárólagos hatáskörébe tartoznak *a Ptk.-ban meghatározottakon kívül* az alábbi döntések meghozatala:

a) éves üzleti terv elfogadása;

b) előzetes jóváhagyás megadása olyan szerződéshez, kötelezettségvállaláshoz, amelyeket a társaság a tevékenységi körébe tartozóan kíván olyan gazdálkodó szervezettel kötni, amely gazdálkodó szervezet nem az alapító legalább többségi, vagy az alapító egyszemélyi (kizárólagos) tulajdonában álló gazdasági társaság, vagy a társaság egyszemélyi (kizárólagos) tulajdonában áll;

c) előzetes jóváhagyás megadása a társaság egyszemélyi (kizárólagos) tulajdonában álló gazdasági társaság vezető tisztségviselőinek (ideértve a cégvezetőt is), felügyelő bizottsági tagjainak, könyvvizsgálójának kinevezéséhez, díjazásuk megállapításához és megbízatásuk visszavonásához;

d) előzetes jóváhagyás megadása a társaság egyszemélyi (kizárólagos) tulajdonában álló gazdasági társaság alapításához, átalakulásához, megszüntetése elhatározásához;

e) előzetes jóváhagyás megadása a társaság egyszemélyi (kizárólagos) tulajdonában álló gazdasági társaság törzstőkéjének felemeléséhez, leszállításához;

f) előzetes jóváhagyás megadása a társaság és az egyszemélyi (kizárólagos) tulajdonában álló gazdasági társaság közötti szerződésekhez;

g) előzetes jóváhagyás megadása a társaság vagy az egyszemélyi (kizárólagos) tulajdonában álló gazdasági társaság hitelfelvételéhez, lízingszerződés megkötéséhez, vagy minden 2 évnél hosszabb időtartamú pénzügyi vagy egyéb kötelezettségvállalását illetően;

h) előzetes hozzájárulás megadása a legalább bruttó 1.000.000.-Ft összegű követelés elengedéséhez vagy tartozásátvállaláshoz, amennyiben az üzleti tervben nem szerepelt;

i) előzetes hozzájárulás megadása a legalább bruttó 1.000.000.-Ft összegű eszközbeszerzéshez, amennyiben az üzleti tervben nem szerepelt;

j) a társaság szervezeti és működési szabályzatának – és annak módosítása – jóváhagyása;

k) a vezető tisztségviselő(k)re vonatkozó javadalmazási szabályzat jóváhagyása illetve módosítása (ideértve prémium, céljutalom meghatározását is);

l) a társaság munkavállalóira vonatkozó premizálási rendszer jóváhagyása.

9.3. A vezető tisztségviselő(k) köteles(ek) a 9.2. *b*)-l) alpontokban foglalt esetekben előzetesen írásban az alapítót tájékoztatni és hozzájárulását kérni. Az alapító a határozatát és döntését (előzetes hozzájárulását vagy annak megtagadását) írásba foglalva köteles átadni az társaság ügyvezetése részére.

9.4. Az alapító jogosult a társaság vezető tisztségviselőjétől a társaság ügyeiről felvilágosítást kérni, a társaság üzleti könyveibe betekinteni.

Az alapító jogosult a társaság felügyelőbizottságánál – a szokásos ellenőrzési tevékenységen felül- célellenőrzést kezdeményezni, és arra vonatkozóan jelentéstételi kötelezettséget előírni.

Az alapító a társaság, valamint a társaság kizárólagos tulajdonában álló társaság vonatkozásában jogosult a társaság ügyvezetőjét írásban utasítani, tőle intézkedést igényelni. A társaság ügyvezetése az utasításnak köteles eleget tenni, a szükséges intézkedéseket foganatosítani. Ezen esetben a társaság ügyvezetője mentesül a *Ptk. 3:117.§-*ában meghatározott felelősség alól.

**X. fejezet**

**Az ügyvezető, a cégvezető**

10.1. A társaságnak egy ügyvezetője van, akinek megbízatása határozott időre szól.

A társaság ügyvezetője:

*Név:* ***............***

*Születési helye és ideje: ..............*

*Anyja születési neve: .............*

*Lakcíme: ...............*

*A megbízatás kezdő időpontja: ...................*

*A megbízatás lejárta: ...............*

Az ügyvezető fizetőképességi nyilatkozat tételére köteles.

10.2. A társaságnál cégvezető kinevezésére sor kerülhet. az alapító az általa kijelölt munkavállaló(ka)t általános jellegű képviseleti joggal ruházza fel (cégvezető). Cégvezetővé az a munkavállaló jelölhető ki, aki egyébként megfelel a vezető tisztségviselőkre vonatkozó követelményeknek. A cégvezető a feladatát önállóan – az ügyvezető utasításának megfelelően – látja el. A cégvezető a képviseleti jogát másra nem ruházhatja át.

**XI. fejezet**

**Cégjegyzés**

11.1.A cégjegyzés a társaság írásbeli képviselete, amelyre **önállóan** az ügyvezető és a cégvezető jogosult.

11.2. A társaság cégjegyzése akként történik, hogy a társaság géppel vagy kézzel előírt, előnyomott, vagy nyomtatott cégelnevezése alá az **ügyvezető** vagy a **cégvezető** önállóan írja alá a nevét az ügyvédi ellenjegyzéssel ellátott aláírás-minta vagy közjegyző által készített aláírási címpéldány szerint.

**XII. fejezet**

**A Felügyelőbizottság**

12.1. *A társaság a köztulajdonban álló gazdasági társaságok takarékosabb működéséről szóló 2009. évi CXXII. törvény szerint köztulajdonban álló gazdasági társaságnak minősül, így a társaságnál felügyelőbizottság létrehozása kötelező.* A társaságnál *nem ügydöntő* Felügyelőbizottság működik.

12.2. A felügyelőbizottság *tagjai*:

Név: ...............

Anyja születési neve: .....................

Lakcíme: .....................

A megbízatás határozott időre szól.

A megbízatás kezdő időpontja: *............*

A megbízatás lejárta: .....................

Név: .....................

Anyja születési neve: .....................

Lakcíme: .....................

A megbízatás határozott időre szól.

A megbízatás kezdő időpontja: *.............*

A megbízatás lejárta: .....................

Név: .....................

Anyja születési neve: .....................

Lakcíme: .....................

A megbízatás határozott időre szól.

A megbízatás kezdő időpontja: *...................*

A megbízatás lejárta: .....................

*12.3.* A Felügyelőbizottság tagjait és elnökét az alapító határozott időre választja meg.

A Felügyelőbizottság ügyrendjét maga állapítja meg, és az alapító hagyja jóvá, egyebekben működésére a *Ptk.* szabályai az irányadók.

**XIII. fejezet**

**Könyvvizsgáló**

13.1. A társaság könyvvizsgálóját az alapító jelöli ki határozott időre.

13.2. A társaság könyvvizsgálója:

Cégnév: **P and P Mérlegdoktor Könyvvizsgáló Korlátolt Felelősségű Társaság**

Cégjegyzékszám: 01-09-689401

Székhely:HU- 1133 Budapest, Kárpát utca 1/B. 6. em. 25.

A könyvvizsgálatért személyében felelős természetes személy neve: **Papp István**

Kamarai nyilvántartási száma: 000246

Anyja születési neve: Kis Szabó Margit

Lakcím: 1012 Budapest, Mátray utca 8/a.

A megbízatás kezdő időpontja: 2013.06.01.

A megbízatás lejárta: 2015.05.31.

**XIV. fejezet**

**A társaság megszűnése**

14. 1. A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg. A Társaság a cégjegyzékből való törléssel szűnik meg.

14.2. Jogutód nélkül szűnik meg a társaság:

– az alapító határozata alapján,

–  amennyiben a Cégíróság a Ctv.-ben meghatározott ok miatt megszünteti,

– ha jogszabály így rendelkezik.

14.3. Jogutódlással szűnik meg a társaság:

társasági formaváltás, egyesülés és szétválás (együttesen: átalakulás) esetén.

**XV. fejezet**

**Egyéb rendelkezések**

15.1. Azokban az esetekben, amikor a *Ptk.* a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.

15.2. A jelen alapító okiratban nem szabályozott kérdésekben, ideértve a társaságnak és tagjának az jelen alapító okiratban nem szabályozott vagyoni és személyi viszonyaira a Polgári Törvénykönyvről szóló *2013. évi V. törvény* rendelkezéseit kell alkalmazni.

Alapító a jelen alapító okiratot - annak elolvasása és értelmezése után - mint akaratával mindenben megegyezőt, jóváhagyólag írta alá.

Kelt: Budapesten, ……… év ………….. hónap „ ......” napján

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Budapest Főváros VII. kerület Erzsébetváros Önkormányzata**

**képviseli: Vattamány Zsolt, polgármester**

**alapító**

Alulírott ……… ügyvéd igazolom, hogy a dőlt betűvel jelölt módosításokkal jelen egységes szerkezetbe foglalt Alapító Okirat szövege megfelel az alapító okirat-módosítás szerinti hatályos tartalomnak, azzal, hogy az Alapító Okirat 10.1. pontja és 12.2. pontja 2015. január 1. napjától hatályos a cégnyilvánosságról, a bírósági cégeljárásról és a végelszámolásról szóló 2006. évi V. törvény 51.§ (3) bekezdés rendelkezésében foglalt felhatalmazása alapján.

**Ellenjegyzem**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

………., ügyvéd

………… Ügyvédi Iroda

Iroda székhelye:……….

Kelt: Budapesten, ………….. „…..”